b'\n_START_ARTICLE_\nHenry Schradieck\n_START_SECTION_\nEl\xc3\xa4m\xc3\xa4\n_START_PARAGRAPH_\nSchradieck syntyi Hampurissa, Saksassa. Opiskeltuaan viulunsoittoa is\xc3\xa4ns\xc3\xa4 johdolla alle kaksi vuotta h\xc3\xa4n esiintyi ensi kerran viulistina viiden vanhana. 1854 h\xc3\xa4n p\xc3\xa4\xc3\xa4si Brysselin konservatorioon. Sielt\xc3\xa4 h\xc3\xa4n l\xc3\xa4hti opiskelemaan Leipzigiin kuuluisan Ferdinand Davidin kanssa, jonka j\xc3\xa4lkeen h\xc3\xa4n sai h\xc3\xa4nen ensimm\xc3\xa4isen soolokiinnityksen Bremeniss\xc3\xa4 1864. Sin\xc3\xa4 vuonna h\xc3\xa4net m\xc3\xa4\xc3\xa4r\xc3\xa4ttiin viulunsoiton opettajaksi Moskovan konservatorioon, mutta h\xc3\xa4n palasi kolme vuotta my\xc3\xb6hemmin Saksaan Hampurin filharmonisen hienosto-orkesterin konserttimestariksi. Vuonna 1874 h\xc3\xa4n palasi Leipzigiin Gewandhausin orkesterin konserttimestariksi ja opettamaan konservatorioon. Vuonna 1883 h\xc3\xa4n meni Yhdysvaltoihin ruvetakseen Cincinnatin musiikkikorkeakoulun professoriksi. H\xc3\xa4n j\xc3\xa4i sinne vuoteen 1889 asti, jolloin h\xc3\xa4n palasi Hampuriin aiempaan asemaansa. Vuonna 1898 h\xc3\xa4n palsi Yhdysvaltoihin pysyv\xc3\xa4sti ja kiinnittyi erilaisiin opetusasemiin New Yorkissa ja Philadelphiassa kuolemaansa asti.\n_START_SECTION_\nTuotokset\n_START_PARAGRAPH_\nH\xc3\xa4nen pedagogimaisia s\xc3\xa4vellyksi\xc3\xa4\xc3\xa4n k\xc3\xa4ytt\xc3\xa4v\xc3\xa4t viulistit ymp\xc3\xa4ri maailmaa. H\xc3\xa4nen j\xc3\xa4rjestelm\xc3\xa4lliset sormiharjoituksensa takaavat h\xc3\xa4nen kehitt\xc3\xa4m\xc3\xa4ns\xc3\xa4 nykyaikaisen viulutekniikan merkityksen. H\xc3\xa4net tunnettiin paremmin viulistina ja soitonopettajana, mutta h\xc3\xa4n oli my\xc3\xb6s s\xc3\xa4velt\xc3\xa4j\xc3\xa4. Pieni romanssi viululle ja pianolle Gorno Memorial Music Libraryss\xc3\xa4 todistaa, ett\xc3\xa4 h\xc3\xa4n uhrasi aikaa s\xc3\xa4velt\xc3\xa4miseenkin. S\xc3\xa4velt\xc3\xa4misajankohtaa ei tiedet\xc3\xa4.'